NAZIV OBVEZNIKA: **HRVATSKO NARODNO KAZALIŠTE U ŠIBENIKU**

POŠTA I MJESTO: 22000 Šibenik

ULICA I KUĆNI BROJ: Kralja Zvonimira 1

BROJ RKP: 33667 OIB: 58343929119

MATIČNI BROJ: 03019624 ŠIFRA DJELATNOSTI: 9001

RAZINA: 21 RAZDJEL: 000 ŠIFRA GRADA: 444

BILJEŠKE UZ FINANCIJSKE IZVJEŠTAJE

ZA RAZDOBLJE 2021-12

Šibenik, 29. siječnja 2022.

1. ***UVODNI DIO***

Hrvatsko narodno kazalište u Šibeniku javna je ustanova u kulturi čiji je osnivač grad Šibenik i kao takvo je proračunski korisnik jedinice lokalne samouprave i posluje prema važećim zakonima i pravilnicima o proračunu. Financijski izvještaji za razdoblje od 01. siječnja do 31. prosinca 2021. godine popunjeni su sukladno odredbama Pravilnika o financijskom izvještavanju u proračunskom računovodstvu („Narodne novine“, broj 3/15., 93/15., 135/15., 2/17., 28/17., 112/18., 126/19., 145/20 i 32/21).

Događaj koji je obilježio proteklu 2021. godinu, a koji je imao utjecaj na poslovanje HNK U ŠIBENIKU, a i na društvo u cjelini, je, kao i prethodne godine, bila pandemija koronavirusa.

Kazalište je održavalo programe uz pridržavanje epidemioloških mjera, pa je tako kapacitet gledališta u proljetnom dijelu sezone 2020./2021. bio ograničen na 48 gledatelja, a od jeseni, tj. početka sezone 2021./2022. gledalište je dostupno u punom kapacitetu, uz obvezan ulazak s digitalnom COVID potvrdom. 61. međunarodni dječji festival održan je većem obujmu nego prethodni, ali još uvijek manjem u odnosu na pretpandemijsku razinu. Zbog navedenih okolnosti i neizvjesnosti u daljnjem tijeku pandemije ni u novoj sezoni 21/22 nisu puštene u prodaju dramske pretplate. Uz sve protupandemijske mjere uspješno su realizirane premijere domaće produkcije „Amfitrion“ (u koprodukciji s KMD Dubrovnik) i dječja predstava „Grudica“. Svim izazovima usprkos, u izvještajnoj godini realiziran je i kapitalni projekt uređenja Spomen-sobe Ive Brešana čime je HNK iskazalo *hommage* svom dugogodišnjem djelatniku, dramatičaru, prozaiku i scenaristu čiji je opus cijenjen i u nacionalnim i europskim okvirima.

Financijski izvještaji za 2021. odraz su postupnog oporavka poslovanja od pandemijskih ograničenja, prilagodbe na egzistenciju s pandemijom te nade u što skoriji povratak na „staro normalno“.

Odgovorna osoba u Hrvatskom narodnom kazalištu u Šibeniku je ravnatelj Jakov Bilić, mag.art, a osoba koja je sastavljala financijsko izvješće je Josip Jadran Sekso, mag. oec., zaposlen na radnom mjestu voditelja računovodstva.

1. ***BILJEŠKE UZ PR-RAS***

U izvještaju o prihodima i rashodima, primicima i izdacima iskazani su prihodi poslovanja na AOP 001 u iznosu 7.735.726 kn, rashodi poslovanja na AOP 146 u iznosu 6.448.133 kn i Rashodi za nabavu nefinancijske imovine na AOP 344 u iznosu 1.496.336 kn.

Kako se poslovanje, kako je već prethodno pojašnjeno, i dalje odvija u izvanrednim okolnostima (česta su otkazivanja programa zbog slučajeva zaraze) značajan dio sredstava preusmjeren je u nabavu opreme, pa, generalno, prethodna godina nije mjerodavna za poredbenu raščlambu svih stavki, tako da se zainteresirani čitatelj upućuje na najznačajnije oscilacije koje se odnose ponajprije na varijabilne troškove, odnosno, one koji se i najviše mijenjaju ovisno o realizaciji programa. U skladu s navedenim, najveći rast rashoda u apsolutnom i relativnom iznosu zabilježen je na intelektualnim i ostalim uslugama (AOP 179), službenim putovanjima (AOP 160), naknadama troškova izvan radnog odnosa (AOP 182), zakupninama i najamninama (AOP 177) te uslugama tekućeg i investicijskog održavanja (AOP 174).

S prihodovne strane, zabilježeno je značajno povećanje sredstava Ministarstva kulture i medija, sredstava osnivača, kao i vlastitih prihoda te prihoda za posebne namjene.

Na AOP 354 (ostala prava) evidentirana su ulaganja na tuđoj imovini s pravom korištenja, što se u cijelosti odnosi na projekt Brešan. Kartica uloženih sredstava dostavljena je Gradu Šibeniku kao vlasniku kazališne zgrade radi povećanja vrijednosti imovine, dok je isto u poslovnim knjigama HNK evidentirano izvanbilančno.

Kao što je ranije navedeno, nabavljena je oprema za kazališnu djelatnost i potrebe MDF, kao i dio opreme za potrebe administracije (uredska i računalna oprema).

1. ***BILJEŠKE UZ BILANCU***

U bilanci je prikazana ukupna imovina HNK U ŠIBENIKU na AOP 001 koja iznosi 2.593.484 kn, a sastoji se od nefinancijske imovine AOP 002 u iznosu od 1.799.812 kn i financijske imovine AOP 063 u iznosu 793.672 kn.

Nefinancijska imovina u 2021. godini značajne promjene ima na AOP 021 gdje je evidentirana nabava nove opreme (razglas i elementi pozornice). Na AOP 156 vidljiva su potraživanja za sredstva uplaćena u nadležni proračun, tj. potraživanja za vlastite prihode.

Na AOP 173 vidljivo je povećanja obveza za materijalne rashode, a na AOP 183 obveze za nabavu nematerijalne imovine koja je nabavljena velikim dijelom u 12/2021, nakon zadnjih izmjena i dopuna financijskog plana te će iste očekkivano biti podmirene početkom 2022. U razredu 9 vidljivo je povećanje vlastitih izvora te (metodološkog) manjka zbog obveza koje će biti podmirene u sljedećoj godini, pa će i prihodi za pokriće istih biti priznati u 2022. Povećanje vrijednosti kazališne zgrade dane na korištenje od osnivača Grada Šibenika evidentirano je kroz izvanbilančne evidencije na AOP 254 te je po završetku kapitalnog projekta Brešanove sobe izvršen prijenos ulaganja u nefinancijsku imovinu u knjige osnivača.

Na AOP 172 evidentirane su obveze za zaposlene koje se odnose na plaću za prosinac 2021. godine isplaćenu u siječnju 2022. Na AOP 173 iskazane su također i tekuće (režijske) obveze za prosinac 2021. godine, ali i obveze za redovno poslovanje, a na AOP 180 ostale tekuće obveze.

U 2021. godini, kao što je ranije spomenuto, obavljene su nabave nefinancijske imovine od kojih je većina plaćena prema predračunu, a u skladu s Odlukom o izvršenju proračuna grada Šibenika, a ostatak neplaćenih obveza vidljiv je na AOP 182 - obveze za nabavu nefinancijske imovine.

Vlastiti izvori iskazani su na AOP 231 u iznosu od 1.332.213 kn i predstavljaju knjigovodstvenu vrijednost imovine iskazane na AOP 233 i obračunatih prihoda poslovanja iskazanih na AOP 249, umanjenu za financijski rezultat poslovanja, odnosno, višak/manjak prihoda iskazanih na AOP 239 i 244.

Članak 14. Pravilnika propisuje obvezne bilješke uz Bilancu koje je potrebno iskazati u tablicama, a to su:

1. **Popis ugovornih odnosa koji uz ispunjenje određenih uvjeta mogu postati obveza**

Hrvatsko narodno kazalište u Šibeniku nema ugovorne odnose koji mogu postati obveza u narednom periodu.

1. **Popis ugovornih odnosa koji uz ispunjenje određenih uvjeta mogu postati imovina**

U tijeku 2021. realizirani su radovi na projektu Brešan za čije je uredno ispunjenje izvođač STINA ŠIBENIK d.o.o. dostavio bjanko zadužnicu na 50.000,00 kn. Kako su radovi okončani u tijeku godine, na dan 31. prosinca 2021. više nema aktivnih ugovornih odnosa u smislu ovog odjeljka.

1. **Popis sudskih sporova u tijeku**

Hrvatsko narodno kazalište u Šibeniku ima u tijeku jedan sudski spor koji je kao takav evidentiran u sklopu AOP 254, a u nastavku je dan tablični prikaz:

|  |  |  |  |  |  |  |
| --- | --- | --- | --- | --- | --- | --- |
| **Redni broj** | **Vrsta sudskog spora** | **Opis sudskog spora** | **Status proračunskog spora** | **Procjena financijskog učinka** | **Imovina ili obveza** | **Potencijalno vrijeme priljeva ili odljeva** |
| 1. | Spor vezan uz materijalna prava radnika | Djelatnica HNK u Šibeniku podnijela je tužbu, a za nepotpunu isplatu troškova službenih putovanja | Tuženik | 37.798,28 kn | Obveza | Odljev u tijeku 2022. |
| **UKUPNO** | | | | **37.798,28 kn** | | |

1. ***BILJEŠKE UZ RAS-F***

U Izvještaju o rashodima prema funkcijskoj klasifikaciji cjelokupni rashodi HNK u Šibeniku iskazani su na AOP 105 u iznosu od 7.944.469 kn.

1. ***BILJEŠKE UZ P-VRIO***

Na AOP 024 iskazano je povećanje vrijednosti dugotrajne nefinancijske imovine u pripremi, što se odnosi na ulaganje u projekt Brešan.

Na AOP 032 i 036 iskazane su promjene zbog otpisa nenaplativih potraživanja i zastarjelih obveza utvrđenih po godišnjem popisu imovine i obveza.

1. ***BILJEŠKE UZ OBVEZE***

Obveze na početku izvještajnog razdoblja na AOP 001 iskazane su u iznosu 769.463 kn, a prema podacima u starosnoj strukturi iskazanoj na AOP 090 do AOP 089 vidljivo je da su gotovo potpuno podmirene. Također je podmiren veći dio obveza nastao u 2020. godini iskazan na AOP 002 u iznosu 8.271.001 kn.

Na AOP 038 iskazano je stanje obveza na kraj godine koje iznose 1.261.270 kn, od čega su nedospjele obveze iskazane na AOP 097 u iznosu od 803.772 kn nedospjelo, a dospjele obveze iskazane su na AOP 039 i iznose 457.498 kn. Prema starosnoj strukturi iskazanoj na AOP 041 do AOP 090 može se vidjeti da je veći dio dospjelih obveza u prekoračenju datuma dospijeća do 60 dana.

Voditelj računovodstva Ravnatelj HNK u Šibeniku

Josip Jadran Sekso, mag.oec. Jakov Bilić, mag.art.